  Виталий Пронин Жюри куноос пӧлысь ик бырйимы.Юан: мар со пумкылъян? Анай кыллы сӥзем нуналэ выльысен ужпум ӝутӥмы удмурт кылмылэн чылкытлыкез пумысен. 21-тӥ тулыспалэ «Удмурт дунне» газет ортчытӥз «Кылтӥрлык» шудон.Ижысь Эшъяськон юртэ люкаськизы «Удмурт дунне» газетысь, «Мынам Удмуртие» ТРК-ысь иворчиос, Историяя, кылъя но литературая Удмурт институтысь тодосчиос, Дэри ёросысь дышетӥсьёс но Удмурт кун университетын дышетскисьёс.  Жюри куноос пӧлысь ик бырйимы: тодосчи Александр Шкляев, Йӧскалык политикая министерствоын ужась Елизавета Ложкина, «Ӟечбур!» газетысь журналист Антонида Ермолина но иворъёсъя «Удмуртия» агентствоысь гожъяськись Анжелика Петрова. Ижысь Эшъяськон юртэ люкаськизы «Мынам Удмуртие» ТРК-ысь иворчиос.Та шудонэз газетмы кыкетӥзэ ортчытӥз ни. Тодосчиос, иворчиос, дышетскисьёс  шудон сямен выльысен ӝуто удмурт кылын герӟаськем ужпумъёсты. Кылсярысь, удмурт кыллэн ӟучомемез, куанермемез, янгышъёсын гожъяськон но вераськон. Та ужпумъёсты шарае поттӥзы командаосын быдэстэм ужъёс но. Кылсярысь, кулэ вал ӟуч кылъёсты удмуртэ берыктыны, тодэ вайыны вуж кылъёслэсь пуштроссэс, синонимъёс шедьтыны, предложениосысь янгышъёсты адӟыны но сётэм иворез калыклы валамон карыны. Озьы «компьютер» удмурт сямен луиз «корт визь», «визь шыкыс», «тодэт машина», «визькуды», нош «электронной регистрация» - «электрон пусйиськон», «электрон пусъет», «чилектон пусйиськон». Оло, та кылъёс куке но вераськонамы пыӵалозы, кызьы али малпаськытэк кутӥськом ини К. Гердэн ӵектэм  кылъёсты. Йыразы кыллюкамзы тужгес но узыр Удмурт университетысь дышетскисьёслэн но Дэри ёросысь дышетӥсьёслэн. Дэриос «ӵашетыны» кыллы 14 синоним гожтӥллям, нош тодосчи Валей Кельмаков «Удмурт синоним кыллюкам» книгаяз 21-зэ шедьтэ. Вунэмын ини «кыжкыл» (заговор), «шакасъёс» (жабры) но мукет кылъёс. Кызьы веразы шудӥсьёс, ӧвӧл удмурт-ӟуч но ӟуч-удмурт бадӟым кыллюкамъёс.Берпуметӥ уж вал - сётэм текстэз калыклы валамон карон. Кылсярысь, Интернетысь та предложениез лыдӟыса, йыр сураське: «Lada Granta машинаез поттонэз Ижкарысь Тольяттие выжтон сярысь пумкылъян кутэмын ӧвӧл, со одӥгез амал сямен гинэ эскериське». Татын шӧдӥськиз, макем пӧртэм сямен малпасько командаос. Тодосчиос текстэз туж ик зол ӧз тупатъялэ, шуизы, со деловой стилен гожтэмын, нош иворчиос, бусыез кадь гыризы, уго огшоры калыклы таӵе ивор йыр тӥян гинэ луэ. Маиз кышкыт? Арысь аре та выллем гожъяськон Интернетлы луыса егитъёс пӧлы вӧлме. Шудӥзы 5 командаос.- Удмурт кылэн кылдэм югдур троссэ сюлэмшугъяськытэ. Арысь аре  котырес ӝӧкъёс, конференциос ортчыло, шудонъёс радъяськыло, но та уж интыысьтыз уг вырӟы. Кулэ ваньмылы - тодосчиослы но, иворчиослы но, дышетӥсьёслы но - огазеяськыса, Йӧскалык политикая министерствое, дышетонъёс радъяны курыса, вазиськон гожтыны, улӟытоно кыллюкам поттонэз но, - вера «Удмурт дунне» газетлэн валтӥсь редакторез Зинаида Рябинина.- Мукетъят та ужрадэ  кивалтӥсьёсты но ӧтьыны кулэ, мед милемын ӵош йырзэс тӥялозы, адӟозы, кыӵе югдурын али милям удмурт кылмы, - итӥське «Мынам Удмуртие» ТРК-ысь иворчи Светлана Белых. -  Таӵе ужрадъёсты ӵемгес ортчытъяно, араз огпол - со туж ӧжыт. Умой луысал, котькуд шудон удмурт кылысь одӥг шугъяськонлы сӥземын луысалыз ке.[gallery size="large" link="file" ids="24445,24444,24443,24452,24451,24447,24446,24450,24449,24448"]Чузъяськизы мукет дэмланъёс но. Кылсярысь, тодосчи Александр Шкляев шуиз,  кыӵе ке изданиын кыллы сӥзем рубрика усьтоно. Но со ялан мед нуиськоз. Азьвыл «Молот» журналын писательёс визь-кенеш сётъялляло вал.  Тодосчи Валей Кельмаков но одӥг ужрадын вераз вал: кулэ кылдытыны литературной кылэз эскерись, кылын ужасьёслы визь-нод сётъясь сӧзнэт. Со одӥг редакцилэн но кузяз ветлыны кулэ ӧвӧл.Туж оскеммы потэ, удмурт кыллэн «тазалыкез», гожъяськисьёсты но тодосчиосты  сяна, кивалтӥсьёсты но сюлэмшугъяськытоз шуыса. Нош али шудӥсьёс огкылэ вуизы: «Кылтӥрлык» шудонъя проект гожтыса, вазиськоно Йӧскалык политикая министерствое, вуоно арын сое паськытгес ортчытоно.Мария Векшина Туспуктӥз А. Горбуновhttp://udmdunne.ru/2016/03/viz-lyuk-yake-vizlyuk-shoner-gozhyaskon-shugyaskon/  Теги: анайкыл удмуртдунне ужрад  